cyanic-selkie/wikianc huggingface dataset:
আমেরিকার আদিবাসী
আদি আমেরিকান ও ইউরোপীয় উপনিবেশ
সে সময় আমেরিকায় ইউরোপীয় উপনিবেশ স্থাপনকারীদের বাসস্থান ছিল মূলত ফ্লোরিডায়। সেই ঔপরিবেশিক উপনিবেশগুলোর মধ্যে বর্তমানে কেবল ১৫৬৫ সালে স্থাপিত সেন্ট অগাস্টিন উপনিবেশটিই টিকে আছে। এছাড়া ফরাসি পশুর লোম ব্যবসায়ীরা গ্রেট লেক্‌সের নিকটে নিউ ফ্রান্স নামক একটি বাসস্থল গড়ে তুলেছিল। এর পরে স্পেনীয়রা বর্তমান যুক্তরাষ্ট্রের দক্ষিণ-পশ্চিম অঞ্চলে বিস্তৃত উপনিবেশ প্রতিষ্ঠা করে। এই অঞ্চল বর্তমান মেক্সিকোর অন্তর্গত। প্রথম সফল ইংরেজ উপনিবেশ ছিল ১৬০৭ সালে জেম্‌সটাউনে প্রতিষ্ঠিত ভার্জিনিয়া উপনিবেশ এবং ১৬২০ সালে প্রতিষ্ঠিত প্লিমাথ (ইংরেজি: Plymouth) উপনিবেশ। ১৬২৮ সালে ম্যাসাচুসেট্‌স বে উপনিবেশ প্রতিষ্ঠার উদ্দেশ্যে উপর্যুপরি অর্থায়নের পর ইংরেজদের মধ্যে অভিবাসনের জোয়ার বয়ে যায়। ১৬৩৪ সালের মধ্যে নিউ ইংল্যান্ডে প্রায় ১০,০০০ পিউরিটান বাসস্থান গড়ে তোলে। ১৬১০-এর দশকের শেষ দিকে ব্রিটিশ সেদেশের বিপ্লবীদের মধ্যে ৫০,০০০ জনকে আমেরিকায় ব্রিটিশ উপনিবেশসমূহে স্থানান্তর করে। ১৬১৪ সাল থেকে নেদারল্যান্ডের উপনিবেশিকরা হাডসন নদীর নিম্নভূমি জুড়ে এবং ম্যানহাটন দ্বীপ ও নিউ আমস্টারডামে বসতি গড়ে তুলেছিল। ১৬৩৮ সালে সুয়েডীয়রা ডেলওয়্যার নদীর পাশ জুড়ে ছোট একটি উপনিবেশ গড়ে তুলেছিল যার নাম ছিল নিউ সুইডেন। কিন্তু ১৬৫৫ সালে ডাচরা তা অধিকার করে নেয়।
ফরাসি এবং ভারতীয় যুদ্ধের মাধ্যমে প্রায় ৭ বছর ধরে ঔপনিবেশিক সম্প্রসারণ চলতে থাকে। ব্রিটেন ফ্রান্সের কাছ থেকে কানাডা দখল করে নেয়। কিন্তু দক্ষিণাঞ্চলীয় উপনিবেশসমূহ থেকে ফ্রাঙ্কোফোনের জনগণরা রাজনৈতিকভাবে বিচ্ছিন্ন ছিল। ১৬৭৪ সালে ইঙ্গ-ডেনীয় যুদ্ধে ডাচদেরকে পরাজিত করে ব্রিটেন প্রাক্তন ডাচ উপনিবেশসমূহ দখল করে নেয়। এর পর প্রাক্তন নিউ নেদারল্যান্ডের নাম রাখা হয় নিউ ইয়র্ক। ১৭২৯ সালে ক্যারোলিনাসমূহের বিভাজন এবং ১৭৩২ সালে জর্জিয়ার উপনিবেশিকীকরণের পর ১৩টি পৃথক পৃথক ব্রিটিশ উপনিবেশ সৃষ্টি হয়। এই ১৩টি উপনিবেশ মিলেই পরবর্তীকালে মার্কিন যুক্তরাষ্ট্রের প্রতিষ্ঠা করেছিল। যাহোক, এই রাজ্যগুলোর প্রত্যেকটিতে সক্রিয় স্থানীয় এবং উপনিবেশিক সরকার ছিল যা স্বাধীন মানুষদের নির্বাচনের মাধ্যমে জন্ম লাভ করতো। রাজ্যগুলোর চেতনার মূলে ছিল ইংরেজদের প্রাচীন অধিকারের প্রতি আত্ম নিবেদন এবং স্ব-নিয়ন্ত্রিত সরকার পদ্ধতির অনুপ্রেরণা যা পরবর্তীকালে প্রজাতান্ত্রিক ব্যবস্থার জন্ম দেয়। সবগুলো রাজ্যেই আফ্রিকান দাসদের নিয়ে বাণিজ্য করা বৈধতা পেয়েছিল। উচ্চ জন্ম হার, নিম্ন মৃত্যু হার এবং চিরস্থায়ী অভিভাবসনের কারণে উপনিবেশগুলোর জনসংখ্যা প্রতি ২৫ বছরে দ্বিগুণ হয়ে যেতে থাকে।
সরকার ব্যবস্থা
মার্কিন যুক্তরাষ্ট্রের রাজ্যসমূহ
মার্কিন যুক্তরাষ্ট্রে একটি যুক্তরাষ্ট্রীয় প্রজাতান্ত্রিক সরকার ব্যবস্থা বিদ্যমান। রাষ্ট্রপ্রধান ও সরকার প্রধান। আইনসভা দ্বিকাক্ষিক। নিম্নকক্ষের নাম হাউজ অভ রেপ্রেজেন্টেটিভ্‌স এবং এর সদস্যসংখ্যা ৪৩৫। উচ্চকক্ষের নাম সেনেট এবং এর সদস্যসংখ্যা ১০০। ভোট প্রদানের যোগ্যতা অর্জনের বয়স ১৮। ১৭৮৭ সালের ১৭ই সেপ্টেম্বর মার্কিন যুক্তরাষ্ট্রের সংবিধান প্রণয়ন করা হয় এবং ১৭৮৯ সালের ৪ঠা মার্চ থেকে এটি কার্যকর করা হয়। সুপ্রিম কোর্ট দেশের সর্বোচ্চ বিচারালয়।
মার্কিন সরকার ব্যবস্থা যুক্তরাষ্ট্রীয়, প্রাদেশিক ও স্থানীয় আইন, এবং এগুলিকে নির্বাহকারী বিভিন্ন প্রতিষ্ঠানের সমন্বয়ে গঠিত। ফেডারেল যুক্তরাষ্ট্রীয় সরকারের কেন্দ্র ওয়াশিংটন ডিসি-তে অবস্থিত।
যুক্তরাষ্ট্রের সরকারের একটি মূলনীতি হল প্রতিনিধিত্বমূলক গণতন্ত্র। এই ব্যবস্থায় লোকেরা তাদের নিজেদের নেতা নির্বাচনের মাধ্যমে নিজেদের শাসন করে। মার্কিন গণতন্ত্র বেশ কিছু আদর্শের উপর প্রতিষ্ঠিত। জনগণকে সংখ্যাগরিষ্ঠের মতামত মেনে নিতে হবে। সংখ্যালঘুদের অধিকার সংরক্ষণ করতে হবে। নাগরিকদেরকে আইনি শাসন ব্যবস্থায় বাস করার জন্য সম্মত হতে হবে। মতামত ও ধারণার উন্মুক্ত আদানপ্রদানে কোন বাধার সৃষ্টি করা যাবে না। আইনের চোখে সবাই সমান। সরকার জনগণের সেবায় নিয়োজিত হবে এবং এর ক্ষমতা জনগণের কাছ থেকেই আসবে।
মহাদেশীয় যুক্তরাষ্ট্রের টপোগ্রাফিক মানচিত্র
আয়তনের ভিত্তিতে মার্কিন যুক্তরাষ্ট্র পৃথিবী তৃতীয় অথবা চতুর্থ বৃহৎ জাতি। এর আগে বা পরে চীনের অবস্থান। কিন্তু একটি অঞ্চল নিয়ে ভারত ও চীনের মধ্যে মতবিরোধ থাকায় এই বিষয়ের সুরাহা করা সম্ভব হয়নি। কেবল স্থলভাগের দিক দিয়ে চিন্তা করলে যুক্তরাষ্ট্র পৃথিবীর তৃতীয় বৃহৎ যার আগে কেবল রাশিয়া ও চীন আর পরে রয়েছে কানাডা। মহাদেশীয় যুক্তরাষ্ট্রের সীমানা অতি বিস্তৃত, আটলান্টিক থেকে প্রশান্ত মহাসাগর পর্যন্ত, উত্তরে কানাডা থেকে দক্ষিণে মেক্সিকো ও মেক্সিকো উপসাগর পর্যন্ত এর সীমার মধ্যে অন্তর্ভুক্ত। আয়তনের ভিত্তিতে এর বৃহত্তম অঙ্গরাজ্য হচ্ছে আলাস্কা। কানাডার মাধ্যমে পৃথকীকৃত এই রাজ্যটি প্রশান্ত ও আর্কটিক মহাসাগরকে স্পর্শ করেছে। উত্তর আমেরিকার দক্ষিণ-পশ্চিমে প্রশান্ত মহাসাগরের বুক অবস্থিত হাওয়াই দ্বীপপুঞ্জ এই দেশেরই অন্তর্ভুক্ত। দেশটির বৃহত্তম এবং সবচেয়ে জনবহুল অঞ্চল পুয়ের্তো রিকো ক্যারিবীয় দ্বীপপুঞ্জের উত্তর-পূর্ব অংশে অবস্থিত। যুক্তরাষ্ট্রের পূর্বাঞ্চলে পাওয়া যায় সবুজ ভূমি ও কৃষি ফসল আবাদের উর্বর অঞ্চল, পাথুরে পাহাড়, তৃণাচ্ছাদিত সামান্য ঢেউ খেলানো বিস্তীর্ণ ভূমি, উত্তর বায়ুর সাথে সামঞ্জস্যশীল বনভূমি দ্বারা বৈশিষ্ট্যমণ্ডিত হচ্ছে পশ্চিমাঞ্চল, আর দক্ষিণ-পশ্চিমে কেবল বিরান মরুভূমি। উত্তর-পশ্চিমে আটলান্টিকের কোল ঘেঁষে অবস্থিত বৃহৎ হ্রদ এলাকায়ই দেশটির অধিকাংশ মানুষের বসতি। গুয়াম অঞ্চল এবং আলাস্কার সবচেয়ে পশ্চিম প্রান্তের কিছু অঞ্চল ছাড়া পুরো দেশটাই উত্তর গোলার্ধে অবস্থিত।
পরিমাপ পদ্ধতি
মূল নিবন্ধ: যুক্তরাষ্ট্রের বিশেষ একক
যুক্তরাষ্ট্রে বিশেষ একক ব্যবস্থা বিদ্যমান রয়েছে। তারা ব্রিটিশদের ব্যবহৃত একক হিসেবে মাইল, গজ এবং ফারেনহাইট ইত্যাদি এককগুলো ব্যবহার করে না।[১৯] এর পরিবর্তে ইউ.এস গ্যালন এবং ইউ.এস পিন্ট পরিমাণের একক হিসেবে ব্যবহার করে। এছাড়াও, মার্কিন যুক্তরাষ্ট্র পৃথিবীর তিনটি দেশের মধ্যে একটি, যারা আন্তর্জাতিক একক পদ্ধতি ব্যবহার করে না। মেট্রিক পদ্ধতিকে একক হিসেবে ধরে বিজ্ঞান, চিকিৎসা এবং অনেক শিল্পখাতে উত্তরোত্তর বৃদ্ধি করছে।[২০]
জয় গোস্বামী
জয় গোস্বামী (জন্ম: ১০ নভেম্বর ১৯৫৪) বিংশ শতাব্দীর শেষভাগে আবির্ভূত একজন আধুনিক বাঙ্গালী কবি।  ভারতীয় পশ্চিম বাংলার এই কবি বাংলা ভাষার উত্তর-জীবনানন্দ পর্বের অন্যতম জনপ্রিয় কবি হিসাবে পরিগণিত। তার কবিতা চমৎকার চিত্রকল্পে, উপমা এবং উৎপ্রেক্ষায় ঋদ্ধ। তিনি দুবার আনন্দ পুরস্কার লাভ করেছেন।  বজ্রবিদ্যুৎ-ভর্তি খাতা কাব্যগ্রন্থের জন্য তিনি পশ্চিমবঙ্গ বাংলা আকাদেমি পুরস্কার অর্জন করেন। তার কবিতার একটি বিখ্যাত পঙ্‌ক্তি ‘‘অতল তোমার সাক্ষাৎ পেয়ে চিনতে পারিনি বলে / হৃদি ভেসে গেল অলকানন্দা জলে'’’।
জীবনী
জয় গোস্বামীর জন্ম পশ্চিমবঙ্গের বিখ্যাত কলকাতা শহরে। ছোটবেলায় তার পরিবার রানাঘাটে চলে আসে। তখন থেকেই তার স্থায়ী নিবাস সেখানে। তার পিতা মধু গোস্বামী ব্রিটিশবিরোধী বিপ্লবী রাজনীতি করতেন। তার যখন আট বছর পাঁচ মাস বয়স তখন পিতৃহারা হন। তার মা শিক্ষকতা করে তাঁকে লালন পালন করেন। প্রথম কবিতা লিখেছিলেন ১৩-১৪ বছর বয়সে। নিয়মিত কবিতা লিখতে শুরু করেন ১৬-১৭ বছর বয়সে। তিনি ছেলেবেলা থেকে খুব গান শুনতেন। গানের সুর থেকে বাণী তাঁকে খুব আকর্ষণ করতো। এই আকর্ষণেই তার অন্তর্জগতে কবিতার জন্ম হতে থাকে। ছেলেবেলায় এক অনুষ্ঠানে বনলতা সেন কবিতাটির আবৃত্তি শুনে কবিতার গঠন, রচনাশৈলী ও বিষয়বস্তু সম্পর্কে তার প্রথাগত ধারণা আমূল বদলে যায়।
জয় গোস্বামীর ভাষায়, ‘‘আমার প্রতিদিনের জীবনে মনের ভেতর যে ভাষা জন্মায়, যে অভিজ্ঞতা জন্ম নেয়, তাকে ভাষা দেওয়ার চেষ্টা করি।’’ তিনি আরো বলেন, “আমার জীবন হচ্ছে ধারাবাহিক বিচ্ছেদের মালা গাঁথার ইতিহাস। আমার মাস্টার মশাই, আমার মা, আমার ভাই, আমার বন্ধু, নারী, সহকর্মী, যাঁরা আমার জীবনে এসেছেন, তারা কেউ আমাকে নিয়ে সুখী নন। তারা কোনো না কোনো কারণে হতাশ বা আমাকে নিয়ে ক্লান্ত।” তার প্রিয় কবি রবীন্দ্রনাথ ঠাকুর ও শঙ্খ ঘোষ।
প্রকাশিত বই
তার প্রথম কবিতার বই 'ক্রিসমাস ও শীতের সনেটগুচ্ছ' প্রকাশিত হয় ১৯৭৬ খ্রিষ্টাব্দে।এটি ছিল মাত্র আটটি কবিতার একটি ক্ষীণতনু কবিতা-সংকলন। মায়ের থেকে টাকা নিয়ে তিনি এই বইটির প্রকাশনা বাবদ মোট ১৪৫ টাকা ব্যয় হয়েছিল। মায়ের টাকাতেই ১৯৭৮-এ তিনি প্রকাশ করেছিলেন ২য় কাব্যগ্রন্থ প্রত্নজীব। অতঃপর কবি শঙ্খ ঘোষ তাকে প্রকাশক জুটিয়ে দেন এবং ১৯৮১-তে তার তৃতীয় কাব্য আলেয়া হ্রদ প্রকাশিত হয়।
পুরস্কারসমূহ
জয় গোস্বামী, পাতার পোশাক কাব্যগ্রন্থের (১৯৯৭) জন্য বীরেন্দ্র চট্টোপাধ্যায় স্মৃতি পুরস্কার লাভ করেন। এই কাব্যগ্রন্থে ৫৫ টি কবিতা রয়েছে। এর মধ্যে ২০ তম কবিতা হলো অস্ত্রের বিরুদ্ধে গান।
আইসিসি পুরুষ চ্যাম্পিয়নস ট্রফি
আইসিসি পুরুষ চ্যাম্পিয়নস ট্রফি (ICC Men's Champions Trophy) আন্তর্জাতিক ক্রিকেট কাউন্সিল বা আইসিসি কর্তৃক পরিচালিত একদিনের আন্তর্জাতিক ক্রিকেট প্রতিযোগিতাবিশেষ। মর্যাদার দিক থেকে আইসিসি চ্যাম্পিয়ন্স ট্রফির অবস্থান বিশ্বকাপ ক্রিকেটের পর। ১৯৯৮ সালে আইসিসি নক-আউট প্রতিযোগিতা নামে প্রথমবারের মতো বাংলাদেশের রাজধানী ঢাকায় অনুষ্ঠিত হয়েছিল। বঙ্গবন্ধু জাতীয় স্টেডিয়ামে আয়োজিত চূড়ান্ত খেলায় দক্ষিণ আফ্রিকা ওয়েস্ট ইন্ডিজকে পরাভূত করে শিরোপা লাভ করে। বর্তমান চ্যাম্পিয়ন দল হচ্ছে পাকিস্তান।
গঠন প্রক্রিয়া
সাধারণত প্রতি দুই বছর অন্তর এ প্রতিযোগিতার আয়োজন করা হয়। ১৯৯৮ সালে আইসিসি নক-আউট প্রতিযোগিতা নামে প্রথমবারের মতো প্রবর্তিত হয়। ২০০২ সালে আইসিসি নক-আউট ট্রফি'র নাম পরিবর্তন করে বর্তমান নামে পরিচিতি ঘটানো হয়। ২০১৩ সালে ইংল্যান্ড ও ওয়েলসে যৌথভাবে আয়োজিত আইসিসি চ্যাম্পিয়ন্স ট্রফির ৭ম আসরটিই হবে সর্বশেষ প্রতিযোগিতা হিসেবে আইসিসি ঘোষণা করে। এর পরিবর্তে ২০১৭ সাল থেকে আইসিসি বিশ্ব টেস্ট চ্যাম্পিয়নশীপ প্রতিযোগিতা আয়োজনের সিদ্ধান্ত নেয়া হয়। কিন্তু, জানুয়ারি, ২০১৪ সালে এ সিদ্ধান্ত বাতিল করা হয়। আইসিসি নিশ্চিত করে যে, ২০১৭ সালের চ্যাম্পিয়ন্স ট্রফি প্রস্তাবিত টেস্ট চ্যাম্পিয়নশীপ বাতিল করে অনুষ্ঠিত হবে।
বিভিন্ন সময়ে প্রতিযোগিতায় অংশগ্রহণকারী দলের সংখ্যা ভিন্নরূপ ছিল। সাধারণতঃ আইসিসি'র সদস্যভূক্ত দেশসমূহ এতে অংশ নিয়ে থাকে। ২০০০ থেকে ২০০৪ সাল পর্যন্ত সহযোগী সদস্য দেশও অংশ নিয়েছিল। ২০০৯ সাল থেকে কেবলমাত্র ওডিআই র‌্যাঙ্কিংয়ে শীর্ষস্থানীয় ৮টি দলকে প্রতিযোগিতার ছয়মাস পূর্বে নির্ধারণ করা হয়।
ফলাফল
১৯৯৮ ও ২০০০ সালের প্রথম দুইটি প্রতিযোগিতায় যথাক্রমে বাংলাদেশ ও কেনিয়ায় অনুষ্ঠিত হয়েছিল। এর প্রধান উদ্দেশ্য ছিল - স্বাগতিক দেশসমূহে ক্রিকেট খেলার প্রসারণ ঘটানো।
১৯৯৮ আইসিসি নক-আউট প্রতিযোগিতা
১৯৯৮ আইসিসি নক-আউট ট্রফির সকল খেলাই বাংলাদেশের রাজধানী ঢাকায় অনুষ্ঠিত হয়েছিল। নিউজিল্যান্ড বনাম জিম্বাবুয়ের মধ্যকার প্রাথমিক পর্বের খেলার মাধ্যমে প্রতিযোগিতার উদ্বোধন ঘটে। এতে বিজয়ী দলকে কোয়ার্টার ফাইনালে খেলার সুযোগ দেয়া হয়। চূড়ান্ত খেলায় দক্ষিণ আফ্রিকা দল ওয়েস্ট ইন্ডিজকে পরাভূত করে শিরোপা লাভ করে।
২০০০ আইসিসি নক-আউট প্রতিযোগিতা
২০০০ সালের প্রতিযোগিতার সবগুলো খেলাই কেনিয়ার নাইরোবিতে অনুষ্ঠিত হয়েছিল। কোয়ার্টার ফাইনালে উত্তোরণের জন্য কেনিয়া, ভারত; শ্রীলঙ্কা, ওয়েস্ট ইন্ডিজ; বাংলাদেশ এবং ইংল্যান্ডের মধ্যে তিনটি যোগ্যতা নির্ধারণী খেলা হয়। চূড়ান্ত খেলায় ভারতকে পরাজিত করে নিউজিল্যান্ড শিরোপা লাভ করে। উল্লেখ্য যে, অদ্যাবধি আইসিসি কর্তৃক আয়োজিত প্রতিযোগিতায় নিউজিল্যান্ডের এটিই একমাত্র সাফল্যগাঁথা।
২০০২ আইসিসি চ্যাম্পিয়ন্স ট্রফি
২০০২ সালের আইসিসি চ্যাম্পিয়ন্স ট্রফি শ্রীলঙ্কায় অনুষ্ঠিত হয়। নেদারল্যান্ডস এবং কেনিয়াসহ সর্বমোট ১২টি দেশ এ প্রতিযোগিতায় অংশ নিয়েছিল। চূড়ান্ত খেলাটি ভারত এবং শ্রীলঙ্কার মধ্যে দুইবার অনুষ্ঠিত হলেও কোন ফলাফল পাওয়া যায়নি। প্রথমে শ্রীলঙ্কা ৫০ ওভার ব্যাটিং করে ও ভারত ২ ওভার ব্যাটিং করে। কিন্তু বৃষ্টির জন্য খেলা বিঘ্নিত হয়। পরদিন শ্রীলঙ্কা পুনরায় ৫০ ওভার ব্যাটিং করে ও ভারত ৮ ওভার ব্যাটিং করে। কিন্তু বৃষ্টি আবারো বাঁধা হয়ে দাঁড়ায়। অবশেষে আয়োজক কমিটি উভয় দলকে যৌথভাবে বিজয়ী ঘোষণা করতে বাধ্য হয়। দল দু’টি ১১০ ওভার খেললেও কোন ফলাফল আনতে ব্যর্থ হয়।
২০০৪ আইসিসি চ্যাম্পিয়ন্স ট্রফি
২০০৪ সালের আইসিসি চ্যাম্পিয়ন্স ট্রফি ইংল্যান্ডে অনুষ্ঠিত হয়। দশটি টেস্টভূক্ত দল, ওডিআই মর্যাদাপ্রাপ্ত কেনিয়া ও আইসিসি ৬-জাতি চ্যালেঞ্জ প্রতিযোগিতা বিজয়ী মার্কিন যুক্তরাষ্ট্র দল এতে অংশ নেয়। ১২ দলকে ৪ গ্রুপে ভাগ করা হয় ও প্রত্যেক গ্রুপের শীর্ষস্থানীয় দল সেমি-ফাইনালে প্রতিদ্বন্দ্বিতা করে। ১ম সেমি-ফাইনালে ইংল্যান্ড অস্ট্রেলিয়াকে এবং স্বল্পরানের খেলায় ওয়েস্ট ইন্ডিজ পাকিস্তানকে হারিয়ে চূড়ান্ত খেলায় অংশ নেয়। ব্রায়ান লারা’র নেতৃত্বে শ্বাসরুদ্ধকর খেলায় উইকেট-রক্ষক কোর্টনি ব্রাউন ও ইয়ান ব্রাডশ’য়ের সহায়তায় শিরোপা করে।
২০০৬ চ্যাম্পিয়ন্স ট্রফি
৫ নভেম্বর, ২০০৬ তারিখে এ প্রতিযোগিতা ভারত অনুষ্ঠিত হয়। ১ এপ্রিল, ২০০৬ তারিখে আইসিসি ওডিআই চ্যাম্পিয়নশীপের শীর্ষস্থানীয় ছয় দল এবং শ্রীলঙ্কা, ওয়েস্ট ইন্ডিজ, বাংলাদেশ ও জিম্বাবুয়ের মধ্যকার চার টেস্টভূক্ত দল থেকে রাউন্ড-রবিন পদ্ধতিতে প্রতিযোগিতা-পূর্ব খেলা থেকে ওয়েস্ট ইন্ডিজ এবং শ্রীলঙ্কাকে অন্তর্ভূখ্ত করা হয়।
আট দলকে দুই গ্রুপে বিভক্ত করে রাউন্ড-রবিন প্রতিযোগিতায় অবতীর্ণ করা হয়। অস্ট্রেলিয়া ও ওয়েস্ট ইন্ডিজ যথাক্রমে নিউজিল্যান্ড ও দক্ষিণ আফ্রিকাকে সেমি-ফাইনালে হারায়। চূড়ান্ত খেলায় ওয়েস্ট ইন্ডিজকে ৮ উইকেটে হারিয়ে শিরোপা জয় করে।
২০০৯ আইসিসি চ্যাম্পিয়ন্স ট্রফি (স্থগিত ২০০৮ সালে)
২০০৬ সালে আইসিসি সিদ্ধান্ত নেয় যে, পরবর্তী আইসিসি চ্যাম্পিয়ন্স ট্রফি ২০০৮ সালে পাকিস্তানে অনুষ্ঠিত হবে। ২৪ আগস্ট, ২০০৮ তারিখে ঘোষণা করা হয় যে, কয়েকটি দেশের নিরাপত্তাজনিত আপত্তির কারণে প্রতিযোগিতাটি স্থগিত করা হয়েছে ও অক্টোবর, ২০০৯ সালে অনুষ্ঠিত হবার সম্ভাবনা রয়েছে। কিন্তু ব্যস্ততম আন্তর্জাতিক সময়সূচী, নিরাপত্তা পরিস্থিতির উত্তরণের সম্ভাবনার বিষয়টি থাকা স্বত্ত্বেও বৈশ্বিকভাবে প্রচারণা চলে যে, ২০০৯ সালে আদৌ প্রতিযোগিতাটি অনুষ্ঠিত হবে কি-না!
২০১৩ আইসিসি চ্যাম্পিয়ন্স ট্রফি
ভারত স্বাগতিক ইংল্যান্ডকে হারিয়ে ২য় বারের মত চ্যাম্পিয়ন হয়।
২০১৭ আইসিসি চ্যাম্পিয়ন্স ট্রফি
পাকিস্তান প্রথম বারের মত ভারতকে ১৮০ রানে বিশাল ব্যাবধানে হারিয়ে চ্যাম্পিয়ন হওয়ার গৌরব অর্জন করে।পাকিস্তান প্রথমে ব্যাট করে ৫০ ওভারে ৩৩৮ রান করে জবাবে ভারত মাএ ১৫৮ রানে অল আউট হয়ে যায়।পাকিস্তানের পক্ষে সর্বোচ্চ ১১৪ রান করে ম্যান অব দা ম্যাচ হন ফখর জামান।
ব্যাটিং
সর্বোচ্চ রান সংগ্রহকারী:-
ব্যক্তিগত সর্বোচ্চ রান
বোলিং
ইনিংসে সেরা বোলিং
ঢাকুরিয়া রেলওয়ে স্টেশন
ঢাকুরিয়া রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। ঢাকুরিয়া রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১১৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। ঢাকুরিয়া রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি ঢাকুরিয়া ও তার পার্শ্ববর্তী এলাকাগুলিতে রেল পরিষেবা প্রদান করে।
ভৌগোলিক অবস্থান
ঢাকুরিয়া রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে ঢাকুরিয়া পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে ঢাকুরিয়া পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
হাইড্রোজেন ফ্লোরাইড
হাইড্রোজেন ফ্লোরাইড একটি রাসায়নিক যৌগ যার রাসায়নিক সংকেত হ'ল HF। এই বর্ণহীন গ্যাস বা তরল হ'ল ফ্লোরিন এর প্রধান শিল্প উৎস। এর জলীয় দ্রবণ হাইড্রোফ্লোরিক অ্যাসিড নামে পরিচিত। ফার্মাসিউটিক্যালস এবং পলিমার সহ অনেকগুলি গুরুত্বপূর্ণ যৌগ তৈরির ক্ষেত্রে এটি একটি গুরুত্বপূর্ণ ইন্ধন। যেমন পলিটেট্রাফ্লুরোইথিলিন (টেফলন)। হাইড্রোজেন ফ্লোরাইড পেট্রোকেমিক্যাল শিল্প সুপারঅ্যাসিড এর উপাদান হিসাবে ব্যাপকভাবে ব্যবহৃত হয়। হাইড্রোজেন ফ্লোরাইডের ঘরের তাপমাত্রার স্ফুটন হয় যা অন্যান্য হাইড্রোজেন হ্যালাইড এর চেয়ে অনেক বেশি উচ্চ।
হাইড্রোজেন ফ্লোরাইড একটি অত্যন্ত বিপজ্জনক গ্যাস। আর্দ্রতার সংস্পর্শে এটি ক্ষয়কারী এবং অনুপ্রবেশকারী হাইড্রোফ্লোরিক অ্যাসিড তৈরি করে। এর গ্যাস তারারন্ধ্র এর দ্রুত ধ্বংস করে অন্ধত্ব সৃষ্টি করতে পারে।
ইতিহাস
১৭৭১ সালে কার্ল উইলহেলম শেহিলি জলীয় দ্রবণ প্রস্তুত করে প্রচুর পরিমাণে হাইড্রোফ্লোরিক অ্যাসিড উৎপাদন করেছিলেন। যদিও এর আগে থেকেই হাইড্রোফ্লোরিক অ্যাসিড কাঁচ শিল্প এ জানা ছিল। ফরাসি রসায়নবিদ এডমন্ড ফ্র্যামি কে (১৮১৪-১৮৯৪) অ্যানহাইড্রাস হাইড্রোজেন ফ্লোরাইড (এইচএফ) আবিষ্কার করার জন্য কৃতিত্ব দেওয়া হয়। তিনি একে পেয়েছিলেন ফ্লোরিন বিচ্ছিন্ন করার চেষ্টা করার সময়ে।
গঠন এবং বিক্রিয়া
দ্বিপরমাণুক অণু HF (এইচএফ) তুলনামূলকভাবে শক্তিশালী আন্তঃআণু হাইড্রোজেন বন্ধন গঠন করে। কঠিন এইচএফ এর এইচএফ অণুগুলির আঁকাবাঁকা শৃঙ্খল থাকে। এইচএফ অণুগুলি ৯৫ pm এর একটি সংক্ষিপ্ত H–F বন্ধন সহ নিকটবর্তী ১৫৫ pm আন্তঃআণবিক H–F দূরত্ব দ্বারা প্রতিবেশী অণুগুলির সাথে সংযুক্ত থাকে। এছাড়াও তরল এইচএফ এ এইচএফ অণু শৃঙ্খল বর্তমান এবং শৃঙ্খলগুলি ছোট হয়। সেগুলি গড়ে মাত্র পাঁচ বা ছয়টি অণু নিয়ে গঠিত।
অন্যান্য হাইড্রোজেন হ্যালাইডের সাথে তুলনা
হাইড্রোজেন ফ্লোরাইড ২০ °C অবধি ফোটে না। অপর দিকে ভারী হাইড্রোজেন হ্যালাইডগুলি −৮৫ °C (−১২০ °F) এবং −৩৫ °C (−৩০ °F) এর মধ্যে ফোটে।  এইচএফ অণুগুলির মধ্যের এই হাইড্রোজেন বন্ধন তরলে উচ্চ সান্দ্রতা পদান করে এবং গ্যাসে প্রত্যাশিত চাপের চেয়ে কম হয়।
জলীয় দ্রবণ
এইচএফ জলের সাথে মিশ্রণযোগ্য (যে কোনও অনুপাতে দ্রবীভূত হয়)। অপর দিকে অন্যান্য হাইড্রোজেন হ্যালাইডগুলির জলে দ্রাব্যতা সীমাবদ্ধ হয়। হাইড্রোজেন ফ্লোরাইড −৪০ °C (−৪০ °F) এম.পি.তে একটি মনোহাইড্রেট HF.H2O গঠন করে যা খাঁটি এইচএফের গলনাঙ্কের থেকে ৪৪ °C (৭৯ °F) বেশি।
এইচএফ এর জলীয় দ্রবণকে বলা হয় হাইড্রোফ্লোরিক অ্যাসিড। যখন লঘু করা হয় তখন হাইড্রোজেন-বন্ধন যুক্ত আয়ন জোড় [H3O+·F−] গঠনের কারণে অন্যান্য হাইড্রোহ্যালিক অ্যাসিডের মতো না হয়ে হাইড্রোফ্লোরিক অ্যাসিড একটি দুর্বল অ্যাসিডের মতো আচরণ করে। অবশ্য ঘন দ্রবণে শক্তিশালী অ্যাসিড পাওয়া যায়। কারণ আয়ন জোড়ের পরিবর্তে বাইফ্লোরাইড অ্যানায়নগুলি তখন প্রাধান্য পায়। তরল অ্যানহাইড্রাস এইচএফ এ স্ব-আয়নায়ণ দেখা দেয়: যা একটি অত্যন্ত অম্লীয় তরল গঠন করে (
H0 = −11
)।
লুইস অ্যাসিডের সাথে বিক্রিয়া
এইচএফ লুইস অ্যাসিড এর সাথে ক্রিয়া করে সুপারঅ্যাসিড প্রদান করে। একটি হামমেট অ্যাসিডিটির ফাংশন (H0) of −21 অ্যান্টিমনি পেন্টাফ্লোরাইড (SbF5) এর সাথে তৈরি করে ফ্লুরোঅ্যান্টিমোনিক অ্যাসিড।
উৎপাদন
খনিজ বিশুদ্ধ ফ্লোরাইট এর সাথে সালফিউরিক অ্যাসিড এর বিক্রিয়া দ্বারা হাইড্রোজেন ফ্লোরাইড উৎপাদিত হয়: উৎপাদিত এইচএফের প্রায় ২০% সার উৎপাদনের উপজাত হিসাবে প্রস্তুত করে হেক্সাফ্লুরোসিলিসিক অ্যাসিড। এই অ্যাসিডের তাপমাত্রা হ্রাস করে এবং হাইড্রোলাইসিস দ্বারা নির্গত হয় এইচএফ:
বরগীত
thumb| বৰগীত: "আলো ম‍ই কি কহবো দুখ" রাগ: ভাটিয়ালী রচয়িতা: [[মাধবদেব শিল্পী : ডঃ অশ্বিনী ভিড়ে দেশপাণ্ডে]] বরগীত অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন।  ১৪৮৮ খ্রিষ্টাব্দে শঙ্করদেব রচিত মন মেরি রাম চরনহি লাগু ইতিহাসের প্রথম বরগীত।
বিষয়বস্তু
বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে।
সংগীত শৈলী
এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির।
স্প্রাইট (কোমল পানীয়)
স্প্রাইট হলো দ্য কোকা-কোলা কোম্পানি কর্তৃক তৈরী করা রঙিন, ক্যাফিন মুক্ত, লেবু এবং চুন স্বাদযুক্ত কোমল পানীয়। এটি ১৯৫৯ সালে ফান্টা ক্লেয়ার জিট্রোন ("ক্লিয়ার লেমন ফান্টা") হিসাবে প্রথম পশ্চিম জার্মানিতে বিকশিত হয়েছিল এবং ১৯৬১ সালে বর্তমান ব্র্যান্ড নাম স্প্রাইটের অধীনে সেভেন আপের প্রতিযোগী হিসেবে যুক্তরাষ্ট্রে এটি চালু হয়েছিল।
বিপণন
১৯৮০ দশকের মধ্যে, স্প্রাইট কিশোর-কিশোরীদের মধ্যে একটি বৃহত্তর অনুসরণ গড়ে তুলেছিল। প্রতিক্রিয়া হিসাবে, স্প্রাইট ১৯৮৭ সালে তাদের বিজ্ঞাপনে এই জনসংখ্যার পরিবেশন করা শুরু করে। "আই লাইক দ্য স্প্রাইট ইন ইউ" ব্র্যান্ডের প্রথম দীর্ঘ-চলমান স্লোগান ছিল এবং ১৯৯৪ সালে এটি বন্ধ হওয়ার আগে এর অনেকগুলি জিংগল তৈরি হয়েছিল।
১৯৯৪ সালে, স্প্রাইট তাদের বিপণন লোগো এবং স্লোগানও নতুনভাবে তৈরি করেছিল। নতুন, আরও প্রাণবন্ত লোগো প্যাকেজিংয়ের ক্ষেত্রে আরও বেশি কার্যকর এবং পটভূমিতে রূপালী "স্প্ল্যাশ" এবং সূক্ষ্ম সাদা "বুদবুদ" সহ নীল থেকে সবুজ গ্রেডিয়েন্ট বৈশিষ্ট্যযুক্ত হয়। পণ্যের নাম, "স্প্রাইট" এর লোগোর পিছনে নীল ছায়া ছিল। "দুর্দান্ত লেমন স্বাদ!" শব্দ গুলো পরবর্তী লোগোতে উপস্থিত ছিল। এই লোগোটি ২০০৬ সাল পর্যন্ত মার্কিন যুক্তরাষ্ট্রে ব্যবহৃত হয়েছিল এবং একই ধরনের লগো অন্যান্য দেশেও ব্যবহৃত হয়েছিল।
ব্র্যান্ডের স্লোগানটি পরিবর্তিত হয়েছিল; "আপনার তৃষ্ণাকে মেনে চলুন" এবং এতে থাকা জিংগলগুলি হিপ-হপ থিমের বৈশিষ্ট্যযুক্ত, শহরমুখী হয়ে উঠেছিল। টেলিভিশন বিজ্ঞাপনে। ১৯৯০ এর দশকের শেষদিকে স্প্রাইট তার নগর সংযোগগুলি প্রসারিত করে তাদের বিজ্ঞাপনে অপেশাদার এবং দক্ষ উভয় বাস্কেটবল খেলোয়াড়দের যুক্ত করে। আজ অবধি, এনবিএ প্লেয়ার এবং হিপ-হপ শিল্পী যেমন লেব্রন জেমস, ভিন্স স্টাপলস এবং লিল ইয়্যাটি প্রায়শই স্প্রাইট বিজ্ঞাপনে উপস্থিত হন।
১৯৯০ এর দশকে, স্প্রাইটের দীর্ঘকাল ধরে চলমান বিজ্ঞাপন প্রচারগুলির মধ্যে একটি ছিল " গ্রান্ট হিল ড্রিঙ্কস স্প্রাইট" (এর "আপনার তৃষ্ণাকে অনুসরন করুন" প্রচারকে অধিক্রমণ করে), যেখানে ভাল বাস্কেটবল খেলোয়াড়ের দক্ষতা এবং স্প্রাইটের দক্ষতা দেখানোর ক্ষেত্রটি হাস্যকরভাবে অতিরঞ্জিতভাবে দেখানো হয়েছিল।
২০০০ সালে, স্প্রাইট গ্রাফিতি শিল্পী টেম্পারকে সীমাবদ্ধ সংস্করণ নকশা করার জন্য দায়িত্ব দিয়েছিল, যা পুরো ইউরোপ জুড়ে ১০০ মিলিয়ন ক্যানের উপর প্রকাশিত হয়েছিল।
২০০৪ সালে কোক  মাইলস থার্স্ট  তৈরি করেছিলেন ভিনাইল ডল, রেনো উইলসনের কণ্ঠে । কোমল পানীয়ের জন্য হিপ-হপ বাজারে ব্যবহার করার জন্য বিজ্ঞাপনে ব্যবহৃত হয়েছিল।
২০০৬ সালে, একটি নতুন স্প্রাইট লোগো, দুটি হলুদ এবং সবুজ "অংশবিশেষ" সমন্বিত একটি "এস" লেবু/চুনের নকশা তৈরি করে স্প্রাইটের বোতল এবং ক্যানগুলিতে আত্মপ্রকাশ করে। স্লোগানটি দীর্ঘকাল ধরে চলমান "আপনার তৃষ্ণাকে অনুসরন করুন '' থেকে যুক্তরাষ্ট্রে শুধু "অনুসরন করুন" রূপান্তরিত হয়েছিল এবং বহু দেশে "তৃষ্ণা থেকেই স্বাধীনতা" এর সাথে পুরোপুরি প্রতিস্থাপন করা হয়েছিল। এটি বিজ্ঞাপনের থিমগুলিতে দশকের প্রথম বড় স্থানান্তর ছিল।
"সাবলিমোনাল" ক্যাম্পেইনটি হারানো অভিজ্ঞতার বিকল্প রিয়েলিটি গেমের অংশ হিসাবেও ব্যবহৃত হয়েছিল। এটি "লাইমন" শব্দটিকেও পুনরুত্থিত করেছিল।
"এস" লোগোটি সরিয়ে স্প্রাইট ২০০৯ সালে তাদের লেবেলটি নতুন করে নকশা করেছিলেন।
ফ্রান্সে ২০১২ সালে, পানীয়টি ৩০% চিনি অপসারণ এবং স্টেভিয়ার মিষ্টি সাথে প্রতিস্থাপন করা হয়েছিল। এর ফলে পানীয়টি কম ক্যালোরি যুক্ত হয়েছিল। এটি শীঘ্রই ২০১৩ সালে আয়ারল্যান্ড, যুক্তরাজ্য এবং নেদারল্যান্ডসে ছড়িয়ে পড়ে
আরও একটি তৈরীর সূত্র পরিবর্তন ঘটেছিল যুক্তরাজ্যে ২০১৮ সালে। এই সূত্রটি স্টিভিয়াকে, এসপারটেম এবং এসিসালফেম-কে দ্বারা প্রতিস্থাপন করা হয়েছিল এবং এটিতে আগের তুলনায় কম চিনি ছিল। একই বছর আয়ারল্যান্ডে স্প্রাইট পুনরায় চালু করা হয়েছিল এবং স্প্রাইট জিরোর নামকরণ করা হয়েছিল। চিনি সহ স্প্রাইট আর বিক্রি হচ্ছিল না। এছাড়াও শসার স্বাদ সহ চিনিমুক্ত পানীয়ের একটি সংস্করণ বের করা হয়েছিল।
১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর
ইংরেজ ক্রিকেট দল মেজর আর. জি. ওয়ারটনের ব্যবস্থাপনায় ডিসেম্বর, ১৮৮৮ থেকে মার্চ, ১৮৮৯ সাল পর্যন্ত দক্ষিণ আফ্রিকা গমন করে। কেপটাউনে ব্রিটিশ সেনাবাহিনীর অবসরপ্রাপ্ত কর্মকর্তা এবং ওয়েস্টার্ন প্রভিন্স ক্রিকেট ক্লাবের সাবেক সদস্য হিসেবে ওয়ারটনকে স্থানীয় উৎসাহী ক্রিকেট অনুরাগীদের আমন্ত্রণে ইংরেজ প্রথম-শ্রেণীর ক্রিকেটারদেরকে নিয়ে ঐ দেশে যান। তিনি ক্যাসল শিপিং লাইনের প্রতিষ্ঠাতা স্যার ডোনাল্ড কারি’র নিযুক্ত স্থানীয় প্রতিনিধি বিলি সিমকিন্স ও উইলিয়াম মিল্টনের সাথে যোগাযোগ করেন। তারা সকল প্রস্তুতি-পর্ব সম্পন্ন করেন। অন্যদিকে, ওয়ারটন ইংল্যান্ডে চলে যান। সেখানে আর. জি. ওয়ারটন একাদশ নামীয় দলে ইংরেজ খেলোয়াড়দেরকে অন্তর্ভুক্ত করেন।
সি. অব্রে স্মিথ দলের অধিনায়কত্ব করেন। দলটিতে পূর্বেকার আন্তর্জাতিক খেলায় অভিজ্ঞতা অর্জনকারী পাঁচজন খেলোয়াড় - ববি অ্যাবল, জনি ব্রিগস, মরিস রিড, জর্জ ইউলিট ও হ্যারি উড ছিলেন। দলের অন্য খেলোয়াড়গণ কেবলমাত্র নম্বরধারী ছিলেন ও তারা ইতোঃপূর্বে কোন প্রথম-শ্রেণীর খেলায় অংশগ্রহণ করেননি। হ্যারি অ্যাল্থাম দলটিকে দূর্বল কাউন্টি দলের সমমানসম্পন্নরূপে আখ্যায়িত করেছিলেন।
অংশগ্রহণকৃত খেলাগুলোর মধ্যে দুইটিতে তারা দক্ষিণ আফ্রিকার প্রতিনিধিত্বকারী দলের বিপক্ষে খেলে। ১৮৯৭ সালে আনুষ্ঠানিকভাবে সিদ্ধান্ত নেয়া হয়েছিল যে এ খেলাগুলোকে স্মারকসূচক টেস্ট খেলার মর্যাদা দান করা হবে। ফলশ্রুতিতে, প্রথমটি দক্ষিণ আফ্রিকার উদ্বোধনী টেস্ট খেলারূপে আখ্যায়িত হয়। লক্ষ্যণীয় যে, ১৮৮৯ সালের পূর্বে দেশটিতে কোন প্রথম-শ্রেণীর খেলা আয়োজন করা হয়নি। ফলে, দক্ষিণ আফ্রিকায় এটিই প্রথম প্রথম-শ্রেণীর ক্রিকেট খেলারূপে পরিগণিত হয়।
সার-সংক্ষেপ
ওয়ারটন একাদশ সর্বমোট বিশটি খেলায় অংশ নেয়। তবে, কেবলমাত্র স্মারকসূচক দুইটি টেস্ট খেলাই প্রথম-শ্রেণীর ক্রিকেট খেলারূপে পরিগণিত হয়েছিল। এর প্রধান কারণ ছিল, খেলাগুলোর মধ্যে ১৭টিতে অসামঞ্জস্য অবস্থায় অনুষ্ঠিত হয়েছিল। স্বাগতিক দল প্রত্যেক ক্ষেত্রেই ইংরেজ একাদশের বিপক্ষে ১৫ থেকে ২২ জন খেলোয়াড়কে ফিল্ডিং করতে নামিয়েছে। তবে, ঐ সফরের শেষ খেলাটিতে দক্ষিণ আফ্রিকা দল ১১ জনকে খেলিয়েছিল। খেলাটি অবশ্য দুইদিনের ছিল। প্রথম-শ্রেণীর খেলার মর্যাদা লাভে একটি খেলাকে অবশ্যই কমপক্ষে তিনদিনের হতে হয়। অনেকগুলো খেলা ম্যাটিং পিচে অনুষ্ঠিত হয়েছিল। সাধারণমানের পিচ প্রস্তুতসহ আবরণ অরক্ষিত ছিল। উপকূলীয় এলাকার ঘাস ও অভ্যন্তরে শক্ত মাটি ব্যবহার করা হয়।
ইস্টার্ন প্রভিন্স, নাটাল, ট্রান্সভাল ও ওয়েস্টার্ন প্রভিন্স - এ চারটি দক্ষিণ আফ্রিকান প্রাদেশিক দলের সাথে ওয়ারটন একাদশ প্রতিদ্বন্দ্বিতায় অবতীর্ণ হয়। এছাড়াও তারা কেপটাউন, ডারবান, জোহেন্সবার্গ, কিম্বার্লী, পিটারমারিৎজবার্গ ও পোর্ট এলিজাবেথ শহরের প্রতিনিধিত্বকারী দলের মুখোমুখি হয়েছিল। অসম খেলোয়াড়দের সাথে খেলায় অংশ নিলেও ইংরেজ দল সকল প্রাদেশিক ও শহরকেন্দ্রিক খেলায় জয়লাভ করে। তবে, কেপটাউন, কিম্বার্লী (দুইবার) ও পোর্ট এলিজাবেথের বিপক্ষে প্রথম ছয় খেলার চারটিতে বিস্ময়করভাবে পরাজিত হয়েছিল। কিন্তু, দুই টেস্টে অবশ্যম্ভাবী জয়লাভে সমর্থ হয়।
আন্তর্জাতিক ক্রিকেটে দক্ষিণ আফ্রিকাকে নিয়ে আসতে এ সফরটির স্বার্থকতা ফুঁটে উঠে। সেলক্ষ্যে ঐ দেশে ঘরোয়া ক্রিকেটের প্রচলন হয়। সফরের প্রধান পৃষ্ঠপোষক স্যার ডোনাল্ড কারি অত্যন্ত খুশি হন ও তার নাম অনুসরণে কারি কাপ ট্রফি প্রদান করেন। এ ট্রফিটি দক্ষিণ আফ্রিকার ঘরোয়া চ্যাম্পিয়নশীপের বিজয়ী দলকে প্রদান করা হয়। ১৮৮৮-৮৯ মৌসুমের জন্যে ইংরেজ দলের বিপক্ষে সর্বাপেক্ষা ক্রীড়াশৈলী প্রদর্শনকারী দলকে ট্রফি প্রদানের কথা বলা হলে সফরকারী দল কিম্বার্লীকে নির্বাচন করে। ১৮৮৯-৯০ মৌসুমে প্রতিযোগিতাটি পুরোদমে শুরু হলে কিম্বার্লী ট্রান্সভালের কাছ থেকে প্রতিদ্বন্দ্বিতার মুখোমুখি হয়। শারীরিক কারণে ফ্রাঙ্ক হার্ন ঐ দেশে অভিবাসিত হলে দক্ষিণ আফ্রিকা দল স্বল্পকালীন সময়ের জন্য সুবিধা লাভ করে। সফলতার সাথে প্রশিক্ষণ কার্যসম্পন্নসহ ১৮৯০-এর দশকে দক্ষিণ আফ্রিকার পক্ষে বেশ কয়েকটি টেস্টে প্রতিনিধিত্ব করেছিলেন তিনি। অর্থনৈতিকভাবে এ সফরটি সফলতার মুখ দেখেনি। উইজডেন এ প্রসঙ্গে মন্তব্য করে যে, কখনো এ ধরনের দৃষ্টিভঙ্গী ছিল না কিংবা এর প্রয়োজনও পড়েনি। শুধুমাত্র কেপে প্রথমবারের মতো ইংরেজ দলের প্রতিনিধিত্বমূলক সফরই এর প্রধান প্রাপ্তি ছিল।
ইংরেজ দল
ওয়ারটন একাদশের পনেরোজন খেলোয়াড় ভালো-মন্দ মিলিয়ে ছিল। জর্জ ইউলিট ইতোমধ্যেই অস্ট্রেলিয়ার বিপক্ষে ২২ টেস্টে অংশগ্রহণ করেছেন। তার বিপরীতে ছয়জন খেলোয়াড়ের কেউই কোন কাউন্টি ক্লাবের সাথে যুক্ত ছিলেন না। ববি অ্যাবল, জনি ব্রিগস, মরিস রিড ও হ্যারি উড অস্ট্রেলিয়ার বিপক্ষে খেলেছেন। মন্টি বাউডেন, আর্নল্ড ফদারগিল, ফ্রাঙ্ক হার্ন ও অব্রে স্মিথ কাউন্টি খেলোয়াড় হিসেবে প্রতিষ্ঠিত হয়েছিলেন।
ক্যামেরন স্কিনার কমেডিয়ান ছিলেন। শুধুমাত্র বিনোদনের উদ্দেশ্য নিয়ে তাকে দলে রাখা হয়েছিল ও চারটি অসম লড়াইয়ের খেলায় অংশ নিয়েছিলেন তিনি। তিনি কোন প্রথম-শ্রেণীর খেলায় অংশ নেননি। এমনকি মেজর ওয়ারটনও কোন খেলায় অংশগ্রহণ করেননি। শুধুমাত্র চূড়ান্ত খেলায় শূন্যস্থান পূরণে তিনি অংশ নিয়েছিলেন। জেমস রবার্টস মাঝে-মধ্যে খেলায় অংশ নিতেন। প্রথম অসম লড়াইয়ের খেলায় অংশ নেয়ার পর পিতার মৃত্যু সংবাদে দেশে ফিরে যেতে বাধ্য হন। ফলশ্রুতিতে, ইউলিটকে তার স্থলাভিষিক্ত করা হয়। ১৮৯২ সালে রবার্ট মিডলসেক্সের পক্ষে একটিমাত্র প্রথম-শ্রেণীর খেলায় অংশগ্রহণ করেছিলেন।
চার্লস কভেন্ট্রি, ব্যাসিল গ্রীভ ও এমিল ম্যাকমাস্টার - প্রত্যেকেই দক্ষিণ আফ্রিকার বিপক্ষে খেলেন। ফলে তারা কোন প্রথম-শ্রেণীর খেলায় অংশ না নেয়া সত্ত্বেও টেস্ট খেলোয়াড়ের মর্যাদা লাভ করেছেন। কভেন্ট্রি ওরচেস্টারশায়ার ও পরবর্তীতে ১৮৮৬ সালে মাইনর কাউন্টিতে খেলেছেন। এছাড়াও, কিছু স্থানীয় ও অজানা দলে খেলেছেন। গ্রীভ ও ম্যাকমাস্টার হ্যারো স্কুলের সাবেক ছাত্র ছিলেন। তারা উভয়েই ১৮৭০-এর দশকে বিদ্যালয় দলের পক্ষে খেলেছেন। তবে, ওয়ারটন একাদশ বাদে অন্য কোন দলে ম্যাকমাস্টার খেলেছিলেন কি-না তার কোন রেকর্ড নেই। ১৮৯২ সালে নির-ডু-ওয়েলস নামীয় একটি দলে কম গুরুত্বপূর্ণ ক্রিকেট খেলায় অংশ নিয়েছিলেন।
নিম্নবর্ণিত ছকে এ সফর শুরুর পূর্বে খেলোয়াড়ের বয়স, ব্যাটিংয়ের ধরন, বোলিংয়ের ধরন ও ঐ সময়ে কাউন্টি চ্যাম্পিয়নশীপ দলের সাথে সম্পৃক্ততার বিষয়গুলো তুলে ধরা হয়েছে।
দক্ষিণ আফ্রিকান দল
দুই খেলায় অংশগ্রহণের জন্যে দক্ষিণ আফ্রিকা দল সর্বমোট চৌদ্দজন খেলোয়াড়কে মাঠে নামায়। শুধুমাত্র টেস্ট ক্রিকেটে অভিষেকই নয়; বরং, প্রথম-শ্রেণীর ক্রিকেটেও তাদের সকলের অভিষেক হয়। ১৮৮৯-৯০ মৌসুম থেকে ঘরোয়া প্রথম-শ্রেণীর ক্রিকেট চালু হলেও তাদের কেউই প্রথম-শ্রেণীর খেলোয়াড়ী জীবনকে বিস্তৃত করেননি। শুধুমাত্র বার্নার্ড ট্যানক্রেড সর্বাধিক এগারোটি প্রথম-শ্রেণীর ক্রিকেট খেলায় অংশ নিয়েছিলেন। তিনি ফ্রেড স্মিথের কাকাতো ভাই ছিলেন। গাস কেম্পিস ২৭ ডিসেম্বর, ১৮৮৯ থেকে ৯ জানুয়ারি, ১৮৯০ তারিখের মধ্যে নাটালের পক্ষে পাঁচটি খেলায় অংশগ্রহণ করেন। তবে, চার মাস পরেই মোজাম্বিকে মাত্র ২৪ বছর বয়সে দেহাবসান ঘটে তার।
এ মৌসুম পর মাত্র তিনজন খেলোয়াড় - মিল্টন, স্মিথ ও ভিন্টসেন্ট আবারও দক্ষিণ আফ্রিকার পক্ষে খেলেছিলেন। স্মারকসূচক টেস্ট খেলোয়াড়ী জীবন শুরু করার পর তারা প্রত্যেকেই আর মাত্র তিনটি খেলায় অংশ নেন। মিল্টন ও ভিন্টসেন্ট ১৮৯১-৯২ মৌসুমে ইংল্যান্ডের বিপক্ষে খেলেন। অন্যদিকে, স্মিথ ১৮৯৫-৯৬ মৌসুমে লর্ড হকের নেতৃত্বাধীন ইংল্যান্ড দলের বিপক্ষে খেলে সর্বাধিক টেস্ট খেলোয়াড়ী জীবন অতিবাহিত করেন।
নিম্নবর্ণিত ছকে ইংরেজ দলের সফরের পূর্বে খেলোয়াড়ের বয়স, ব্যাটিংয়ের ধরন, বোলিংয়ের ধরন ও ঐ সময়ে প্রাদেশিক দলের সাথে সম্পৃক্ততার বিষয়গুলো তুলে ধরা হয়েছে।
প্রথম টেস্ট
ঐ সময়ে খেলাটি মেজর ওয়ারটন একাদশ বনাম দক্ষিণ আফ্রিকান একাদশ নামে পরিচিত ছিল। পরবর্তীকালে এটিই স্মারকসূচক টেস্ট খেলার মর্যাদা পায় ও পুণঃনামাঙ্কিত হয়ে দক্ষিণ আফ্রিকা বনাম ইংল্যান্ড নামে পরিচিত হয়। পোর্ট এলিজাবেথের সবুজ ম্যাটিং উইকেটে খেলা সম্পন্ন হয়। দক্ষিণ আফ্রিকার অধিনায়ক ওয়েন ডানেল টসে জয়ী হয়ে অব্রে স্মিথের বিপক্ষে ব্যাটিংয়ের সিদ্ধান্ত নেন। খেলাটি ম্যাটিং উইকেটে দীর্ঘক্ষণ টিকে থাকেনি ও বেশি রান ওঠেনি। খেলার প্রথম দিন প্রায় ৩,০০০ দর্শক উপস্থিত ছিলেন। উইজডেন মন্তব্য করে যে, অ্যাবল ও স্মিথের ন্যায় অল-রাউন্ডার চমৎকার খেলেছেন।
দ্বিতীয় টেস্ট
দক্ষিণ আফ্রিকা খুবই দূর্বলমানের দল ছিল। জনি ব্রিগস খেলায় মাত্র ২৮ রান দিয়ে পনেরো উইকেট পান। অ্যাবল এ সফরে তার তৃতীয় সেঞ্চুরি করেন। ২৩ বছর ১৪৪ দিন বয়সে বাউডেন ইংল্যান্ডের সর্বকনিষ্ঠ অধিনায়কের মর্যাদা লাভ করেন। জ্বরে আক্রান্ত স্মিথের স্থলাভিষিক্ত হন তিনি। ট্যানক্রেড প্রথম ব্যাটসম্যান হিসেবে শুরু থেকে শেষ পর্যন্ত ব্যাটিং করে ২৬ রানে অপরাজিত ছিলেন। দক্ষিণ আফ্রিকা ফলো-অনের কবলে পড়ে। আবারও তারা খুব দ্রুত অল-আউট হয়। ব্রিগস দ্বিতীয় ইনিংসে প্রাপ্ত উইকেটের সবগুলোই বোল্ড করার মাধ্যমে লাভ করেন।
দ্রাবিড় লৌকিক ধর্ম
আদি দ্রাবিড় ধর্ম হিন্দুধর্মের এক প্রাক্-বৈদিক রূপ প্রবর্তন করেছিল। এই রূপটি অধুনা আগম-অনুসারী। সম্ভবত ঐতিহাসিকভাবেও এই ধর্ম আগম-অনুসারীই ছিল। আগম শাস্ত্রগুলি অ-বৈদিক উৎস থেকে উৎসারিত। রচনাকালের নিরিখে এগুলিকে হয় বেদ-উত্তরকালীন গ্রন্থ অথবা প্রাক্-বৈদিক রচনা হিসেবে নির্দেশ করা হয়। আগম হল তামিল ও সংস্কৃত ধর্মগ্রন্থাবলির একটি সংকলন, যেগুলিতে প্রধানত মন্দির ও মূর্তি নির্মাণের পদ্ধতি, দেবদেবীদের পূজাপদ্ধতি, দার্শনিক মতবাদ, ধ্যান অনুশীলন, ছয় প্রকার কামনার সিদ্ধি এবং চার প্রকার যোগ নিয়ে আলোচনা করা হয়েছে। হিন্দুধর্মে অধিদেবতার পূজা, পবিত্র বৃক্ষ ও প্রাণীর ধারণাগুলিকেও প্রাক্-বৈদিক দ্রাবিড় ধর্মের উদ্বর্তন হিসেবে স্বীকৃতি দেওয়া হয়। আদি বৈদিক ধর্মে দ্রাবিড় ভাষার প্রভাবেরও প্রমাণ পাওয়া যায়। এই বৈশিষ্ট্যগুলি প্রাচীনতম জ্ঞাত ইন্দো-আর্য ভাষা অর্থাৎ ঋগ্বেদের (আনুমানিক খ্রিস্টপূর্ব ১৫০০ অব্দ) ভাষাতে ইতিমধ্যেই বর্তমান ছিল। ঋগ্বেদের ভাষায় বারোটিরও বেশি শব্দ দ্রাবিড় ভাষা থেকে ঋণকৃত। সংহিতার ভাষা থেকে উত্তর-বৈদিক যুগের সাহিত্যের ভাষায় এবং ধ্রুপদি বেদ-উত্তর সাহিত্যের ভাষার দিকে যত যাওয়া যায়, ততই দ্রাবিড় প্রভাবের ভাষাগত প্রমাণ উত্তরোত্তর শক্তিশালী হয়ে ওঠে। এই ঘটনা এক আদি ধর্মীয় ও সাংস্কৃতিক সংমিশ্রণ অথবা সংশ্লেষণের প্রমাণ। দ্রাবিড় ও ইন্দো-আর্যদের মধ্যে এই সংমিশ্রণ বা সংশ্লেষণ ভারতীয় সভ্যতাকে পরবর্তীকালেও প্রভাবিত করতে থাকে।
শ্রেণিবিন্যাস
আদি দ্রাবিড় ধর্ম বিষয়ে গবেষকদের মধ্যে মতভেদ আছে। কোনও কোনও গবেষকের মতে, দ্রাবিড় ধর্ম ছিল ইন্দো-আর্য ভাষাসমূহের উৎপত্তির আগে দক্ষিণ এশিয়ায় বসবাসকারী নব্যপ্রস্তরযুগীয় জনগোষ্ঠীর এক স্বতন্ত্র ধর্মবিশ্বাস। অন্যদিকে জন বি. ম্যাগি মনে করেন যে, খ্রিস্টপূর্ব ১৫০০ অব্দের আগে স্থানীয় দ্রাবিড় ধর্মের রূপটি কী রকম ছিল তা স্পষ্ট নয়। অন্যান্য গবেষকেরা এই ধর্মকে হিন্দুধর্মেরই অ-বৈদিক অংশ হিসেবে চিহ্নিত করেন। হেনরি ও. থম্পসন হিন্দুধর্মের সংজ্ঞায় দ্রাবিড় প্রথা-রীতিনীতিগুলিকে এই ধর্মের অন্যতম গুরুত্বপূর্ণ মৌলিক উপাদান হিসেবে উল্লেখ করেন। স্জোবার্গ দাবি করেন যে, হিন্দুধর্মের ইন্দো-আর্য প্রতিরূপটির থেকে দ্রাবিড় ধর্মের প্রভাব এই ধর্মে অধিকতর।   গুস্তাভ ওপার্টের মতে, দ্রাবিড় ধর্ম কেন্দ্রীভূত হয়েছিল মাতৃরূপী দেবীর পূজাকে ঘিরে; এই দেবীকে গ্রামের রক্ষয়িত্রী মনে করা হত এবং দেবীর সপ্তভগিনী মাতৃকা ধারণার অনুরূপ।   ওয়াইল্ডার থিওডোর এলমোর মন্তব্য করেন যে, দ্রাবিড় লৌকিক ধর্ম সর্বপ্রাণবাদের একটি সরল রূপ মাত্র নয়, এই ধর্মের মধ্যে জটিল অধিবিদ্যামূলক ধ্যানধারণার নিদর্শন পাওয়া যায়। কর্ণাটক ও তামিলনাড়ুর নির্দিষ্ট কয়েক জন গ্রামদেবতার বহুবিস্তৃত পূজার প্রথাটিকে প্রাক্-ব্রাহ্মণ্যবাদী ধর্মীয় প্রথার একটি উদ্বর্তিত রূপ বলে মনে করা হয়।
দ্রাবিড় ধর্মের একটি প্রধান দিক হল পরমেশ্বরীর কাল্ট। শক্তির ধারণাটি তাদের ধর্মের একটি অবিচ্ছেদ্য অঙ্গ […] সপ্তমাতৃকা বা সাতজন দিব্য জননীর কাল্ট, যা শাক্তধর্মের এক অবিচ্ছেদ্য অঙ্গ, তা সম্ভবত দ্রাবিড় অনুপ্রেরণা থেকে উৎসারিত।
গবেষকেরা আধুনিক হিন্দুধর্মকে বিভিন্ন ভারতীয় সংস্কৃতির একটি সংমিশ্রণ বা সংশ্লেষণ মনে করেন। এই ধর্মের শিকড় নিহিত রয়েছে লৌহযুগীয় ভারতের ঐতিহাসিক বৈদিক ধর্মের মধ্যে, যা ইতিমধ্যেই হয়ে উঠেছিল "ইন্দো-আর্য ও হরপ্পা সংস্কৃতি ও সভ্যতার একটি সম্মিলিত রূপ"। এই ধর্মটি ছাড়াও হিন্দুধর্মের অন্যান্য শিকড়গুলি হল মৌর্য যুগের  শ্রমণ বা সন্ন্যাস প্রথা এবং ভারতের বিভিন্ন মধ্যপ্রস্তরযুগীয় ও নব্যপ্রস্তরযুগীয় সংস্কৃতি, যেমন সিন্ধু সভ্যতা, দ্রাবিড় প্রথা-রীতিনীতি, এবং স্থানীয় প্রথা-রীতিনীতি ও আদিবাসী ধর্মবিশ্বাস।
প্রাচীন তামিলাকমের ধর্ম
প্রাচীন তামিল ব্যাকরণ গ্রন্থ তোলকপ্পিয়ম, দশটি পট্টুপ্পাত্তু সংকলন এবং আটটি এত্তুট্টোকই আদি প্রাচীন দ্রাবিড় ধর্ম সম্পর্কে আলোকপাত করেছে। সেয়োন-কে মহিমান্বিত করা হয়েছিল "নীল ময়ূরের উপর উপবিষ্ট চিরতরুণ ও অত্যুজ্জ্বল এক রক্তবর্ণ দেবতা" এবং "তামিলদের রক্ষাকারী দেবতা" হিসেবে। শিবনকে পরমেশ্বর মনে করা হত। সেয়োন ও শিবনের  আদি মূর্তিলক্ষণ এবং তাঁদের সঙ্গে যুক্ত স্থানীয় উদ্ভিদ ও প্রাণীকুলের ধারণা সিন্ধু সভ্যতার যুগেও প্রচলিত ছিল।  সঙ্গম প্রাকৃতিক ভূ-দৃশ্য মানসিক অবস্থা, ঋতু ও স্থানের ভিত্তিতে পাঁচটি তিনাই অর্থাৎ শ্রেণিতে বিভক্ত। তোলকপ্পিয়ম গ্রন্থে প্রত্যেকটি তিনাই-কে এক এক জন দেবতার সঙ্গে যুক্ত করা হয়েছে: সেয়োন কুরিনজি বা পর্বতের সঙ্গে, তিরুমাল মুল্লাই বা বনের সঙ্গে, ইন্দ্র মরুতম বা সমতলের সঙ্গে, বরুণ নেইতাল বা উপকূল ও সমুদ্রের সঙ্গে এবং কোরাবাই পালই বা অনুর্বর অঞ্চলের সঙ্গে। অন্য যে সকল দেবতাদের নাম করা হয়েছে তাঁদের মধ্যে মায়োন ও বালি পরবর্তীকালে হিন্দুধর্মের সঙ্গে একাঙ্গীভূত হয়ে গিয়েছেন।
সমগ্র তামিলাকমে রাজ্যকে প্রকৃতিগতভাবে দিব্যশক্তিসম্পন্ন মনে করা হত এবং সেই কারণে রাজার ধর্মীয় গুরুত্বও ছিল অপরিসীম। রাজাকে মনে করা হত "মর্ত্যে ঈশ্বরের প্রতিনিধি" এবং তাঁর বাসস্থানটিকে বলা হত "কোয়ইল" অর্থাৎ "দেবতার আলয়"। মন্দিরের আধুনিক তামিল প্রতিশব্দটিও হল "কোয়িল" (கோயில்)। রাজাকে শাস্ত্রবিধিমতে পূজাও করা হত। রাজা শব্দের আধুনিক প্রতিশব্দ, যেমন "কো" (கோ “রাজা”), “ইড়াই” (இறை “সম্রাট”) ও “আণ্ডবর” (ஆண்டவன் “বিজয়ী”), বর্তমানে ঈশ্বরবাচক শব্দ। এই উপাদানগুলি পরবর্তীকালে হিন্দুধর্মের অন্তর্ভুক্ত হয়। যেমন, শিব ও মাদুরাইয়ের রানি মীনাক্ষীর কিংবদন্তি বিবাহের ঘটনা অথবা ওয়ানজি-কো নামে এক দেবতা যাঁর সঙ্গে পরবর্তীকালে ইন্দ্রকে একীভূত করা হয়। তোলকাপ্পিয়ারে তিন মুকুটধারী রাজাদের “স্বর্গ কর্তৃক মহিমান্বিত ত্রয়ী”  হিসেবে অভিহিত করা হয়েছিল। দ্রাবিড়ভাষী দক্ষিণ ভারতে দিব্য রাজসত্ত্বার ধারণাটি থেকেই রাষ্ট্র ও মন্দিরের প্রধান ভূমিকা গ্রহণের পথ সুগম হয়েছিল।
মাতৃকাদেবীর কাল্টটি সমাজে নারীত্বের সম্মানের ইঙ্গিতবাহী। এই মাতৃকাদেবীকে কুমারী এবং সেই সঙ্গে সকলের জন্মদাত্রী মনে করা হত এবং বৈশিষ্ট্যগতভাবে যুক্ত করা হত শাক্তধর্মের সঙ্গে। উত্তর ভারতের বিভিন্ন স্থানে দেবী, ক্ষেত্রদেবী ইত্যাদি নামে তাঁর পূজা স্বীকৃত হয়েছিল।
সত্য সাই
সত্য সাই বাবা (సత్య సాయిబాబా, পূর্বাশ্রমের নাম সত্যনারায়ণ রাজু) (২৩ নভেম্বর, ১৯২৬ – ২৪ এপ্রিল, ২০১১ ) ছিলেন একজন ভারতীয় হিন্দু ধর্মগুরু, আধ্যাত্মিক ব্যক্তিত্ব ও শিক্ষাবিদ। তার ভক্তদের বিশ্বাসে তিনি ছিলেন একজন অবতার ও গডম্যান। আধ্যাত্মিক শিক্ষক ও অলৌকিক ক্রিয়াপ্রদর্শক।  শূন্য থেকে "বিভূতি" বা পবিত্র ছাই এবং আংটি, নেকলেস বা ঘড়ির মতো ছোটো ছোটো বস্তু হাজির করে সত্য সাই যুগপৎ খ্যাতি অর্জন ও বিতর্ক সৃষ্টি করেন। যুক্তিবাদীরা এই সব ঘটনাকে সাধারণ জাদুর খেলা বলে থাকেন। অন্যদিকে ভক্তেরা এগুলিকে তার দৈব শক্তির প্রকাশক মনে করেন। তার ওপর যৌন নিৰ্যাতন এবং নকলেরও অভিযোগ উত্থাপিত হয়েছিল, কিন্তু তিনি এসব অভিযোগকে ষড়যন্ত্ৰ আখ্যা দিয়ে, অভিযোগ অস্বীকার করেন।
সত্য সাই নিজেকে শিরডি সাই বাবার অবতার বলে দাবি করতেন, যাঁর শিক্ষার মধ্যে হিন্দু ও মুসলিম উভয় সম্প্রদায়ের ধর্মমতের প্রতিফলন দেখা যেত। ভারতীয় আধ্যাত্মিক গুরু মেহের বাবার মতে, তিনি একজন তান্ত্ৰিক এবং তিনি অলৌকিক কার্যাবলীর জন্য তন্ত্ৰের ব্যবহার করতেন।
পূর্বজীবন
সত্য সাই বাবার পূর্ব জীবনের প্রায় সমস্ত তথ্য তার চারিদিকে সৃষ্ট হেগিয়োগ্রাফি, এবং ভক্তদের জন্য বিশেষ মহত্ব থাকা এবং ভক্তদের সত্য সাই বাবার 'দিব্য' হওয়ার প্রমাণ বলে বিশ্বাস করা প্রবাদ থেকে গ্রহণ করা। এই উৎসসমূহের মতে, সত্য সাই বাবার জন্ম তখনকার ব্রিটিশ ভারতের মাদ্রাজ প্রেসিডেন্সির পুত্তপর্থিতে মীচারাগাণ্ডা ঈশ্বরম্মা এবং পেড্ডাভেংকামা রাজু রত্নাকরমের গৃহে হয়েছিল। তার মা ঈশ্বরাম্মার ঐশ্বরিক বলে বিশ্বাস করা, সত্য সাই বাবার জন্মকে অনেকে অলৌকিক ঘটনায় পূর্ণ বলে বিশ্বাস করেন।
সত্য সাই বাবার একজন দাদা রত্নাকরম শেষম রাজু (১৯২১-১৯৮৪), দুই বোন ভেংকাম্মা (১৯২৩-১৯৯৩) এবং পর্বতম্মা (১৯২৮-১৯৯৮)এবং একজন ভাই জানকিরমিয়াহ (১৯৩০-২০০৩) আছে।
শৈশবাবস্থায় তিনি "অস্বাভাবিকভাবে বুদ্ধিমান" এবং দয়ালু ছিলেন বলা হয়, যদিও শিক্ষামূলকভাবে নয়, যেহেতু তার অভিরুচি আধ্যাত্মিক দিকে ছিল। তিনি ভক্তিগীতি, নৃত্য এবং নাট্যে অসাধারণ পারদর্শিতা দেখিয়েছিলেন। অল্প বয়স থেকেই তিনি খাদ্য, মিষ্টান্ন ইত্যাদি শূন্য থেকে প্রকট করতে সক্ষম ছিলেন বলে জানা যায়।
জ্ঞাপন
৮ মার্চ ১৯৪০এ, নিজের দাদা শেষাম রাজুর সঙ্গে পুত্তপর্থির কাছের একটি ছোট শহর উরাভাকোণ্ডায় থাকাকালে সত্য সাই বাবাকে একটি কাঁকড়া বিছে কামড়ায়। তিনি কয়েক ঘণ্টার জন্য মূর্ছিত হয়ে পড়েন। তারপরের কয়েকদিনে তার স্বভাবে উল্লেখনীয় পরিবর্তন দেখা যায়। হাসি-কান্না, চিৎকার-কথাবার্তা-মৌন ইত্যাদির লক্ষণ দেখা গিয়েছিল। দাবী করা হয় যে, তিনি সংস্কৃতে পদ্য গাইতে শুরু করেন — যে ভাষা তিনি একেবারে অজ্ঞাত ছিলেন। চিকিৎসকের মতে, তার হিস্টিরিয়া রোগ হয়েছিল।  চিন্তিত হয়ে তার বাবা-মা তাকে পুত্তপর্থিতে ফিরিয়ে আনেন। তাকে ওঝা, ডাক্তার ইত্যাদির কাছে নিয়ে যাওয়া হয়। কাডিরির একজন ওঝা চিকিৎসার নামে তার উপর অত্যাচার শুরু করে; সত্য গোটা সময় ধরে শান্ত হয়ে থাকেন, যা তার বাবা-মাকে অধিক চিন্তিত করে তোলে।
২৩ মে ১৯৪০এ, সত্য বাড়ির লোকদের একজায়গায় ডাকেন এবং তাদের জন্য প্রসাদ ও ফুল প্রকট করেন। এই দেখে সত্যর বাবা ভয়ভীত হলেন এবং ভাবলেন সত্যকে কোনো ভূতে ধরেছে। তিনি সত্যকে নিজের প্রকৃত পরিচয় না দিলে প্রহারের হুমকি দেন। ২০ অক্টোবর ১৯৪০এ, ছোট সত্য শান্ত এবং দৃঢ়ভাবে বলেন "আমি সাই বাবা", শিরডির সাই বাবার এক প্রসঙ্গে। এই প্রথমবার তিনি শিরডির সাই বাবা হওয়ার কথা বলেন — মহারাষ্ট্রের একজন প্রখ্যাত সন্ত, যার সত্য জন্ম হওয়ার ৮ বছর পূর্বে মৃত্যু হয়েছিল।
প্রথম মন্দির এবং পুত্তপর্থির বিকাশ
১৯৪৪এ, সত্য সাই বাবার ভক্তদের জন্য পুত্তপর্থির কাছে একটা মন্দির নির্মাণ করা হল; সেই মন্দিরকে এখন "পুরানো মন্দির" বলা হয়। বর্তমান আশ্রম প্রশান্তি নিলয়মের নির্মাণ ১৯৪৮ সালে আরম্ভ হয় এবং ১৯৫০ সালে শেষ হয়।  ১৯৫৪ সালে সত্য সাই বাবা একটি ছোট সাধারণ চিকিৎসালয় পুর্ত্তিপর্থিতে স্থাপন করলেন। তিনি ক্রমে জাদুর শক্তি এবং চিকিৎসার ক্ষমতার জন্য বিখ্যাত হলেন। ১৯৫৭ সালে সত্য সাই বাবা উত্তর ভারতে তীর্থ ভ্রমণ করেন।
স্ট্রোক এবং প্যারালাইসিস
১৯৬৩তে, সত্য সাই বাবা চারটি গুরুতর হার্ট অ্যাটাকের সন্মুখীন হন, যার জন্য তার শরীরের একটা দিক নিথর হয়ে যায়। তারপরে, প্রশান্তি নিলয়মে জড়ো হয়ে তার সুস্থ হয়ে ওঠার প্রার্থনা করা হাজার হাজার লোকের সামনে তিনি নিজেকে রোগমুক্ত করে তোলেন।
পুনরায় জন্মগ্রহণ করার ভবিষ্যদ্বাণী
আরোগ্য হওয়াতে তিনি ঘোষণা করেন যে তিনি একদিন "প্রেম সাই বাবা"র রূপে, নিকটবর্তী রাজ্য কর্ণাটকে জন্মগ্রহণ করবেন। তিনি বলেন, "আমি শিব-শক্তি, একজন ঋষির বরলাভের ফলে ভরদ্বাজ গোত্রে জন্মগ্রহণ করেছি। শিবই শিরডির সাই বাবার গোত্রে জন্ম গ্রহণ করেন, শিব-শক্তি আমার রূপে, এবং শক্তি প্রেম সাই বাবার রূপে কর্ণাটকের মণ্ড্য জেলায় জন্ম গ্রহণ করবেন।"" তিনি ঘোষণা করেন ৯৬ বছর বয়সে তার মৃত্যুর ৮ বছর পরে তিনি পুনরায় জন্ম গ্রহণ করবেন (কিন্তু তিনি ৮৪ বছর বয়সেই দেহত্যাগ করেন)।
আফ্রিকা
১৯৬৮ সালের ২৯ জুন, তিনি নিজের একমাত্র সমুদ্রপথের যাত্রায় কেনিয়া এবং উগান্ডা যান। নাইরোবিতে তিনি নিজের ব্যক্তিগত উদ্দেশ্যর কথা বলেন: ""আমি তোমাদের হৃদয়ে প্রেমের প্রদীপ প্রজ্জ্বলিত করতে এসেছি, চাইব যে এটি প্রতিদিন এবং অধিক উজ্জ্বলতার সঙ্গে জ্বলুক। আমি কোনো বিশেষ ধর্মের হয়ে আসিনি। আমি কোনো সম্প্রদায়, ধর্ম বা কারণের প্রচারের জন্য আসিনি, আমি কোনো বিশ্বাসের অনুরাগী গোষ্ঠী তৈরি করতেও আসিনি। আমি আমার নিজের উদ্দেশ্যে বা অন্য কোনো কারণে শিষ্য বা ভক্ত বৃদ্ধি করার কোনো উদ্দেশ্যে আসিনি। আমি তোমাদেরকে এই একতার বিশ্বাস, এই আধ্যাত্মিক নীতি, এই প্রেমের পথ, এই প্রেমের মহত্ব, এই প্রেমের দায়িতে্বর বিষয়ে বলতে এসেছি।""
পরবর্তী বছরগুলিতে
১৯৬৮তে তিনি মুম্বাইতে ধর্মক্ষেত্র (ধর্মক্সেত্র) বা সত্যম মন্দির (সত্যম মন্দির) প্রতিষ্ঠা করেন। ১৯৭৩এ, তিনি হায়দ্রাবাদে শিবম মন্দির (শিবম মন্দির) স্থাপন করেন। ১৯ জানুয়ারি ১৯৮১তে, তিনি চেন্নাইতে সুন্দরম মন্দিরের (সুন্দরম মন্দির) শুভারম্ভ করেন।
মার্চ ১৯৯৫তে, সত্য সাই বাবা অন্ধ্রপ্রদেশের অনন্তপুর জেলার শুষ্ক রায়লসীমা অঞ্চলের ১২ লাখ লোককে জল সরবরাহ করার প্রকল্প হাতে নেন।
১৯৯৯-এর এপ্রিলে, তিনি তামিলনাডুর মাদুরাইতে আনন্দ নিলয়ম মন্দির স্থাপন করেন।
বৃদ্ধাবস্থা এবং রোগ
২০০৩-এ, সত্য সাই বাবার কোমরে ফ্র্যাক্চার হয়, যখন একটি লোহার টুলে দাঁড়িয়ে থাকা একজন ছাত্র এবং টুলটি তার ওপর পড়ে যায়। তারপর থেকে তিনি গাড়ীতে বা চেয়ারে বসে 'দর্শন' দিতে থাকেন।
২০০৪-এর পর থেকে তিনি 'দর্শন' দিতে চাকাযুক্ত চেয়ার ব্যবহার করতে শুরু করেন এবং সাধারণ মানুষের সামনে আসা কমিয়ে দেন।
মৃত্যু
২৮ মার্চ ২০১১তে, তাকে শ্বাস-প্রশ্বাসের সমস্যার জন্য শ্রী সত্য সাই সুপার স্পেশালিটি চিকিৎসালয়ে নিয়ে যাওয়া হয়। প্রায় একমাস চিকিৎসালয়ে থাকার পরে, তার স্বাস্থ্য দিনে-দিনে খারাপ হয়ে যাওয়ায়, রবিবার, ২৪ এপ্রিলের ৭:৪০ (ভারতীয় মান সময়)-এ তিনি ইহলীলা সংবরণ করেন।
সত্য সাই বাবা ভবিষ্যদ্বাণী করেছিলেন যে তিনি ৯৬ বছর বয়সে শরীর ত্যাগ করবেন এবং ততদিন পর্যন্ত সুস্থ হয়ে থাকবেন। তার মৃত্যুর পরে, কিছুসংখ্যক ভক্ত বলেন যে সম্ভবতঃ তিনি চান্দ্র পঞ্জিকার কথা বলেছিলেন, যা তেলুগু হিন্দুরা ব্যবহার করে, এবং সৌর পঞ্জিকার বিষয়ে বলা হয়নি, এবং বয়স নির্ণযে়র ভারতীয় বিধির ব্যবহার করেছিলেন, যেখানে আগত বছরটিকে ব্যক্তির জীবনের অংশ বলে ধরা হয়। অন্য ভক্তরা তার পুনর্জীবিত হওয়া, পুনর্জন্ম গ্রহণ করা ও জাগ্রত থাকার কথা বলেন। ২৯ মার্চ ২০১১তে, সত্য সাই বাবাকে ওয়াটকিন্স হান্ড্রেড স্পিরিচুয়াল পাওয়ার লিস্ট-এ (ওয়াাটকিনের ১০০ আধ্যাত্মিক শক্তির তালিকায়) অন্তর্ভুক্ত করা হয়।
শেষকৃত্য
তার শরীরকে দুদিনের জন্য রেখে দেওয়া হয় এবং ২৭ এপ্রিল ২০১১ সালে তাকে সম্পূর্ণ রাজ্যিক সম্মানের সঙ্গে কবর দেওয়া হয়। অনুস্থানটিতে প্রায় ৫ লাখ মানুষের সমাগম ঘটেছিল, এবং অন্য গণ্যমান্য ব্যক্তির সঙ্গে ভারতের তখনকার প্রধানমন্ত্রী মনমোহন সিং, ভারতীয় জাতীয় কংগ্রেসের সভানেত্রী সোনিয়া গান্ধী, গুজরাটের তখনকার মুখ্যমন্ত্রী নরেন্দ্র মোদি, ক্রিকেট খেলোয়াড় শচীন তেন্ডুলকর, তখনকার কেন্দ্রীয় মন্ত্রী এস এম কৃষ্ণা এবং অম্বিকা সোনি ইত্যাদি এসেছিলেন।
সত্য সাই বাবার মৃত্যু ভারতীয় রাজনীতিবিদ, চলচ্চিত্র তারকা, খেলোয়াড়, শিল্পোদ্যোগী ইত্যাদির মধ্যে গভীর শোকের সৃষ্টি করে। বহু মানুষ তাকে একজন অতি দয়ালু, নিঃস্বার্থ ব্যক্তি হিসেবে স্মরণ করেন, যিনি সর্বদা অন্যকে সহায়তা করার কাজ করতেন, নিজের ট্রাস্টের হাজার হাজার কোটি টাকার মাধ্যমে।
তাকে শ্রদ্ধাজ্ঞাপন করা রাজনীতিবিদদের মধ্যে তখনকার ভারতীয় প্রধানমন্ত্রী মনমোহন সিং, শ্রীলঙ্কার রাষ্ট্রপতি মহিন্দা রাজপক্স এবং চতুর্দশ দলাই লামা অন্যতম। সেই দিনই জন্মদিন থাকা বিখ্যাত ক্রিকেট তারকা শচীন তেণ্ডুলকার নিজের জন্মদিনের সমস্ত আয়োজন বাতিল করেন।  সংবাদপত্র দ্য হিন্দুতে প্রকাশ হয়েছিল যে, "সত্য সাই বাবার আধ্যাত্মিকতা ও হিন্দু বিশ্বাসের প্রচার তাঁর ধর্ম-নিরপেক্ষতার বিশ্বাসে কখনও বাধাপ্রদান করেনি।"
বাসস্থান উন্মুক্তি
১৭ জুন ২০১১তে, দান-দক্ষিণায় চলা ট্রাস্ট হিসেবে আরম্ভ হওয়া এবং আইনিভাবে ধর্মনিরপেক্ষ শ্রী সত্য সাই কেন্দ্রীয় ন্যাসের দুইজন আধিকারিক সত্য সাই বাবার ব্যক্তিগত বাসভবন সরকার, ব্যাঙ্ক এবং কর বিভাগের আধিকারিক, উচ্চতম ন্যায়ালয়ের বিচারক এ পি মিশ্রা ও কর্ণাটক উচ্চ ন্যায়ালয়ের অবসরপ্রাপ্ত বিচারক বেইদ্যনাথ, আয়কর বিভাগের দিক থেকে একজন নির্দ্ধারক, এবং ভারতের ভূতপূর্ব মুখ্য ন্যায়াধীশ পি এন ভগবতীর উপস্থিতিতে খোলে। সাই বাবার মৃত্যুর পরে সিল করা বাসভবনটিতে ৯৮ কিলোগ্রাম সোনার অলংকার যার মূল্য প্রায় ২১ কোটি টাকা, ৩০৭ কিলোগ্রাম রূপার অলংকার যার মূল্য প্রায় ১.৬ কোটি টাকা, এবং ১১.৬ কোটি টাকা নগদ পাওয়া যায়। নগদ পাওয়া ধনসম্পদ সাই ট্রাস্টের স্টেট ব্যাঙ্কের অ্যাকাউন্টে জমা করা হয়। সোনা এবং অন্যান্য সামগ্রী বিশেষ সুরক্ষিত স্থানে নিয়ে যাওয়া হয়। জুলাইতে জেলা প্রশাসন অতিরিক্ত ৭৭ লাখ টাকা অন্য ৪টি ঘরে বিভিন্ন মূল্যবান বস্তুসহ লাভ করেন। এই সমস্ত দ্রব্যের মোট মূল্য ৭.৮ মিলিয়ন মার্কিন ডলারের চেয়েও বেশি বলে মনে করা হয়।
য়জুর্মন্দিরে দৈনন্দিন ভক্ত এবং নিঃস্বার্থ সেবকদের দেওয়া বিভিন্ন বস্তু যেমন হাজার হাজার খাঁটি রেশমের শাড়ি, ধুতি, জামা, ৫০০ জোড়া জুতো, পার্ফ্যুম ও হেয়ার্স্প্রের কয়েক ডজন বোতল, বৃহৎ পরিমাণের সোনা এবং রূপার "মঙ্গল সূত্রম্", হীরের মতো মূল্যবান পাথর ইত্যাদি পাওয়া যায়। সাই বাবার পরিধেয় ৭৫০ জোড়া গেরুয়া এবং সাদা কাপড়ও পাওয়া যায়।
জুলাই ২০১১তে, তেমনিভাবে ব্যাঙ্গালোরের আশ্রমে ৬ কিলোগ্রাম সোনার মুদ্রা এবং অলংকার, ২৪৫ কিলোগ্রাম রূপার সামগ্রী এবং ৮০ লাখ টাকা নগদ পাওয়া গিয়েছিল।
এই সামগ্রীগুলি বছর বছর ধরে সাই বাবার সমগ্র বিশ্বের ভক্তদের তাকে ধার্মিক উপহার হিসেবে দেওয়া বলে বিশ্বাস করা হয়।
ইচ্ছাপত্র মু্ক্তি
২ সেপ্টেম্বর ২০১২তে, সত্য সাই বাবার ঘনিষ্ঠ সত্যজিৎ সাইলান সাইবাবার ২৩ মার্চ ১৯৬৭তে পঞ্জীকৃত ইচ্ছাপত্রটি মু্ক্ত করে বলেন যে, সাই বাবা ট্রাস্টের সম্পত্তির ওপর তার পরিবারের কোনো অধিকার নেই। পত্রটিতে লেখা ছিল:
"আমি, ভারতীয় নাগরিক, প্রশান্তি নিলয়ম ডাকঘরের শ্রী সত্য সাই নিচের কয়েকটি কথা ঘোষণা করছি:- ১) আমি অনন্তপুর জেলার পুত্তপর্থিতে জন্মগ্রহণ করেছিলাম এবং আমার বয়স বর্তমানে ৪৪ বছর। আমি বিদ্যালয়ে যোগদান করেছিলাম কিন্তু পড়াশোনা ত্যাগ করে আমি সনাতন ধর্মের প্রচারের প্রতি সমর্পিত হই। আমি অবিবাহিত এবং আমি আমার বাবা-মায়ের গৃহ বারো বছর বয়সে ত্যাগ করেছিলাম ও আমি ধার্মিক নির্দেশ গ্রহণ করে গেরুয়া পোশাক পরিধান করেছি এবং আমার সাংসারিক/বা পরিবার সম্বন্ধিত মোহ নেই। আমি ঘোষণা করছি যে, আমি আমার বাবা-মায়ের বাড়ি স্থায়ীভাবে ত্যাগ করে এসেছি এবং আমার ফিরে যাওয়ার কোনো উদ্দেশ্য নেই। আমি, পরিবারের সম্পত্তিতে আমার সকল অধিকার বা রুচি, স্থাবর এবং/বা অস্থাবর যাই থাকুক বা যেখানেই থাকুক তা ত্যাগ করছি এবং আমি কোনো ব্যক্তিগত ধন-সম্পত্তি, টাকা, জমির অধিকারী নই।
আমার ভক্তগণ আমাকে যা দেবে, তাতে আমার পরিচালনা, নিরীক্ষণ এবং নিয়ন্ত্রণে একজন ট্রাস্টি হিসাবে থাকবে, জনতার কাজে ব্যবহার হওয়ার জন্য। আমি এই ঘোষণা করছি যাতে কেউই পরিবারের সম্পত্তির অধিকার দাবী করতে বা আমার মাধ্যমে নিতে না পারে, যদি সেরকম কিছু থাকে।"
সত্য সাই সংস্থা
সত্য সাই সংস্থা বা "শ্রী সত্য সাই সেবা সংস্থা" সাই বাবা ১৯৬০র দশকে স্থাপন করেছিলেন। ভারতে প্রথম সাই কেন্দ্রগুলি "শ্রী সত্য সাই সেবা সমিতি"র নামে খোলা হয়েছিল। সত্য সাই সংস্থা "সদস্যগণের সেবা কার্যে আধ্যাত্মিক প্রগতি লাভ করার জন্য" খোলা হয়েছিল।
সত্য সাই সংস্থা মাসিক সনাতন সারথী নামের একটি আনুষ্ঠানিক পত্রিকা প্রকাশ করে।
সত্য সাই বাবা বলতেন যে, সত্য সাই সংস্থার মূল উদ্দেশ্য "মনুষ্যকে নিজের মধ্যে অন্তর্নিহিত দিব্যতার পরিচয় করানো। সেজন্য, আপনার দায়িত্ব সেই একজনে জোর দেওয়া, আপনি করা বা বলা সকলকিছুতে সেই একজনকে অনুভব করা। ধর্ম বা খেলা বা স্তর বা রঙের প্রভেদকে গুরুত্ব না দেওয়া। এক-ভাবকে তোমার সকল কাজকে আকুল করে দেওয়া। তেমন করা সকলেরই এই সংস্থায় স্থান আছে, বাকীরা প্রত্যাহার করুক।"
সত্য সাই সংস্থার মতে ১১৪টি দেশে প্রায় ১২০০টা "সত্য সাই বাবা" কেন্দ্র আছে। পরে, সাই বাবার ভক্তের সংখ্যা জানাটিও কঠিন। ধারণাটি ৬০ লাখ থেকে ১০ কোটি পর্যন্ত। ভারতে, সাই বাবার প্রায় সকল ভক্ত উচ্চ মধ্যবিত্ত এবং শহরে থাকেন, "প্রায় সকলেই ধনসম্পদ, শিক্ষা এবং পশ্চিম চিন্তাধারার সঙ্গে পরিচিত"। ২০০২ সালে তিনি ১৭৮টি দেশে তার ভক্ত থাকার কথা দাবী করেন।
সত্য সাই বাবা বৃহৎ সংখ্যায় বিদ্যালয়, মহাবিদ্যালয়, চিকিৎসালয়, ও অন্য তেমন বিনামূল্যের প্ৰতিষ্ঠান ভারতে এবং বিদেশে স্থাপন করেন, যার খরচ সাধারণত প্ৰায় ১০ হাজার কোটি ভারতীয় টাকা বলে মনে করা হয়। পরবর্তীকালে, ১.৪ লাখ কোটি টাকাও অনেকে বলেন। সাই বাবার মৃত্যুর পরে, সংস্থাটির খরচ কীভাবে চালানো হবে, তা নিয়ে প্রশ্ন ওঠে, এটি অন্যায়ের ধারণাও সৃষ্টি করে, নগদ ধন বা সোনা থাকা বাক্স লুকানোর অভিযোগ ওঠে।